CELEX: C2007/283/19
Language: da
Date: 2007-11-24 00:00:00
Title: Sag C-394/07: Anmodning om præjudiciel afgørelse indgivet af Corte d'appello di Milano (Italien) den 22. august 2007 — Marco Gambazzi mod DaimlerChrysler Canada Inc., CIBC Mellon Trust Company

24.11.2007   
            
            
               DA
            
            
               Den Europæiske Unions Tidende
            
            
               C 283/11
            
         Anmodning om præjudiciel afgørelse indgivet af Corte d'appello di Milano (Italien) den 22. august 2007 — Marco Gambazzi mod DaimlerChrysler Canada Inc., CIBC Mellon Trust Company
   (Sag C-394/07)
   (2007/C 283/19)
   Processprog: italiensk
   Den forelæggende ret
   Corte d'appello di Milano
   Parter i hovedsagen
   
      Sagsøger: Marco Gambazzi
   
      Sagsøgt: DaimlerChrysler Canada Inc., CIBC Mellon Trust Company
   Præjudicielle spørgsmål
   
               1)
            
            
               Skal retten i den stat, som anmodes om at fuldbyrde en afgørelse, i medfør af klausulen om grundlæggende retsprincipper i Bruxelles-konventionens i artikel 27, nr. 1, tage hensyn til den omstændighed, at retten i den stat, der har truffet afgørelsen, har nægtet den tabende part, der har givet møde, retten til at fremføre noget som helst til sit forsvar, efter afsigelse af en »debarment«-kendelse som beskrevet ovenfor?
            
         
               2)
            
            
               Eller er fortolkningen af denne bestemmelse, sammenholdt med de principper, der kan udledes af konventionens artikel 26 ff. om anerkendelse og fuldbyrdelse af retsafgørelser inden for Fællesskabet, til hinder for, at en national ret anser det for at stride mod grundlæggende retsprincipper i den forstand, hvori udtrykket er anvendt i artikel 27, nr. 1, at der gennemføres et civilt søgsmål, hvori en part forhindres i at udøve retten forsvar, fordi retten som følge af denne parts manglende efterlevelse af et af retten anordnet retsmiddel har afsagt kendelse om udelukkelse fra retsforhandlingerne?